[image: image1.jpg][ TEPBEA





НАРЕДБА
За 
 провеждане на публично обсъждане на проекти, 
които ще се финансират чрез дългосрочен общински дълг

_______

Февруари  2006 г. 
РАЗДЕЛ I
Общи положения
Чл.1. С тази наредба се определят условията и реда за публично обсъждане на проекти , които ще се финансират чрез дългосрочен дълг.
Чл.2. Дългосрочен дълг е дългът поет от името и за сметка на общината по реда на Закона за общинския дълг, с цел финансиране на инвестиционни проекти в полза на местната общност. 
Чл.З. Местна общност са гражданите и юридическите лица, които имат регистрация, осъществяват дейност или ползват услуги на територията на общината. 
РАЗДЕЛ II
Покана за обсъждане на инвестиционни проекти , които ще се финансират чрез дългосрочен общински дълг
Чл. 4. Кметът на общината отправя покана за обсъждане на проекта, който ще се финансира чрез дългосрочен дълг до местната общност чрез публикуване в един местен, един регионален вестник и чрез поставяне на обществено достъпно място в сградата на общината.
Чл. 5. Публикуването на поканата трябва да се извърши най-малко седем дни преди обявената в нея дата за публично обсъждане. 
Чл.6. Кметът на общината може да утвърди със своя заповед допълнителни форми за обсъждане, които да се провеждат паралелно с публичното обсъждане и които са съобразени със спецификата на общината - анкети, интернет форуми, обсъждане в обособени по определен признак групи и др.
Чл.7. Поканата, отправена към местната общност трябва задължително да съдържа:

1. Предназначение на проекта;
2. Стойност на проекта, който ще бъде финансиран;
3. Начин на финансиране и обезпечаване на дълга;
4. Място и дата на провеждане на обсъждането;
5. Място и лице в общинска администрация, от което могат да се получат материали за обсъждането, преди датата, на която то ще се състои.
Чл.8.   Материалите   по  чл.7,  т.5  трябва  да   съдържат  минимум   следната информация :
1. Наименование на проекта;
2. Технико - икономическа обосновка;
3. Очаквани срокове за реализация;
4. социално   -    икономически    анализ    на    очакваните    резултати    от реализирането проекта. 
РАЗДЕЛ III
Провеждане на обсъждането и отразяване на резултатите от него
Чл.9.  Публичното обсъждане се провежда най-малко един месец преди разглеждането на предложението за поемане на дългосрочен дълг от общински съвет. 
Чл.10. За изразените становища и изказаните мнения по време на публичното обсъждане, както и при допълнителните форми на обсъждане по чл. 6 от настоящата наредба се съставя протокол.
Чл. 11. Протоколът трябва да съдържа следната информация:
1. Място на провеждане,  дата,  час;
2. Форма на обсъждане - публично, интернет форум, анкета , друго;
3. Групи - граждани, НПО , представители на местния бизнес;
4. Брой участници от всяка група;
5. Предложение - кратка формулировка;
6. Стойност на предложението / ако е формулирана/. 
Чл. 12. Протоколът от обсъждането се прилага към предложението на Кмета за поемане на  дълг до Общински съвет. 
РАЗДЕЛ IV
Чл. 13. Настоящата наредба се издава на основание чл. 15, ал. 3 от Закона за Общинския дълг.
Наредбата е приета с Решение № 1-3 от 08.02.2006 г. на Общински съвет Тервел.
Вярно с оригинала при Общински съвет гр.Тервел:








 
      / Й. Донева /

